100-jarige vermoor vrou; pleeg selfmoord | Maroela Media
Mense drom saam in die straat voor die huis waar die twee bejaardes se liggame gevind is. Foto: AP Photo/Northjersey.com, Tariq Zehawi
'n Honderdjarige man van New Jersey in die VSA het Sondag na bewering sy slapende vrou met 'n byl doodgekap voordat hy selfmoord gepleeg het.
John Molinelli, 'n gemeenskapwoordvoerder, het gesê dat daar gereeld huishoudelike probleme tussen Michael Juskin en sy vrou, Rosalia (88), was. Die presiese rede vir die moord en selfmoord word egter steeds ondersoek.
Polisiebeamptes het die twee bejaardes se liggame in die huis gevind nadat 'n familielid die owerhede gekontak het. Volgens bure was die egpaar gereeld in die gemeenskap gesien, hoewel hulle nie baie met die res van die inwoners gemeng het nie.